open-index/open-wikipedia-markdown huggingface dataset:
Manuel Hernandez Bernabe

Si **Manuel Hernandez Bernabe** ay mamamahayag, politiko, makata at mambibigkas sa wikang Kastila at Latin. Isinilang siya noong 17 Pebrero 1890. Anak siya nina Timoteo Bernabe at Emilia Hernandez.

Sa Ateneo de Manila siya nagsimulang mag-aral at nagtapos sa Unibersidad ng Santo Tomas. Siyam na taon lamang siya nang magsimula siyang magsulat ng mga berso sa wikang Kastila at sa gulang na labing-apat ay bumibigkas na sa wikang Latin.

Si Bernabe ay isang makatang liriko at ang karaniwang paksa ng kanyang mga tula ay mga pista at pagdiriwang bagamat kahit anong paksa ay kaya niyang tulain. Pambihira ang kanyang hilig sa pagtula.

Sa isang Balagtasan kung saan naglaban sina Bernabe at Balmori sa paksang *El Recuerdo y el Olvido* ay walang nahayag na nanalo sapagkat kapwa sila mahusay subalit sa tunog ng palakpakan pagkatapos ng Balagtasan, lumabas na si Bernabe ang nakaakit sa mga nakikinig.

Ang katipunan ng mga tulang nasulat ni Bernabe ay pinamagatang *Cantos El Tropico* (*Mga Awit ng Tropico*). Ang isa pang aklat ni Bernabe na naglalaman din ng kanyang mga sinulat ay ang *Prefil de la Cresta*. Dito nakasama ang salin niya ng *Rubaiyat* ni Omar Khayyam at prologo ni Claro M. Recto.

Guro din si Bernabe. Nagturo siya ng Kastila sa Unibersidad ng Pilipinas, Far Eastern University, Philippine Law School at Colegio de San Juan de Letran. Naging tagapag-ulat siya ng *La Democracia* at *La Vanguardia*.

Ang mahuhusay na tula ni Bernabe ay: *No Mas Amor Que El Tuyo*, *El Imposible*, *Canta Poeta*, *Castidad*, *Mi Adios a Ilo-ilo* at *Espana en Filipinas*.

Si Bernabe ang binigyan ng taguring *Hari ng Balagtasan* sa Wikang Kastila.

Bilang politiko, nahalal si Bernabe bilang kinatawan mula sa unang distrito ng Rizal noong 1928 at nanilbihan hanggang 1931.

Kategorya:Mga manunulat mula sa Pilipinas
Cresenciano C. Marquez Jr.

Si **Cresenciano C. Marquez, Jr.** o ***CC Marquez*** ay isinilang sa Maragondon, Cavite taong 1930. Nagtapos siya ng pag-aaral sa Far Eastern University at Arellano University.

Isa siyang likas na makata. Nakilala siya dahil sa kahusayan sa pagbigkas at maging sa pagsulat ng mga tula.

Nang mamatay si Emilio Mar Antonio (Hari ng Balagtasan) si CC Marquez ang itinanghal na *Hari ng Balagtasan*. Premyado siyang makata ng *Palanca Memorial Awards*, *CCP Literary Contest*, *Talaang Ginto* at marami pang iba.

Naging reporter siya ng *Taliba*, Associate Editor ng ''People's Tonight* at Managing Editor ng *Balita''.

Kategorya:Mga manunulat mula sa Pilipinas
Severino Montano

Si **Severino Montano** ay nagtapos sa **Yale Drama Workshop**. Nag-aral siya ng pagganap at pagdidirek ng mga dula. Natapos niya ang kanyang *Masters in Arts* sa sining ng dula sa Yale din.

Siya ang nagtatag ng Arena Theater sa
Philippine Normal College (Philippine Normal University) na tinulungan ng pamahalaan at ng Rockefeller Foundation.

Nakasulat siya ng maraming mga dula. Ang ilan sa mga ito ay *My Brother Cain* , *The Land My Fathers Loved*, *Thru Hopeless Years*, *The Merry Wives of Manila*,
*Lonely is My Garden*, *Portrait of An American* at iba pa.

Kategorya:Mga pambansang alagad ng sining ng Pilipinas
Kategorya:Mga manunulat mula sa Pilipinas
Cirio Panganiban

Si **Cirio H. Panganiban** ay isang manananggol at naging malaking bahagi sa kasaysayan ng panitikang Pilipino. Isa siyang makata, kwentista, mandudula, mambabalarila at guro pa ng wika.

Sa kanyang pagiging kuwentista ay naiambag niya sa panitikan ang kanyang kuwentong *Bunga ng Kasalanan* na nalathala sa *Taliba* noong 1920. Ito ang naging palatandaan na nauunawaan na ng mga manunulat na Pilipino ang tunay na kaanyuan ng isang maikling kuwento. Ito rin ang naging dahilan upang tanghalin si Panganiban na kuwentista ng taong 1920 dahil sa boto ng mga mambabasa ng magasing *Liwayway*.

Sa larangan ng dula ay napabantog ang kanyang iisahing yugtong dula na may pamagat na *Veronidia* noong 1927 kung saan ginamit niya ang sagisag sa panulat na Crispin Pinagpala. Itinanghal ang dulang ito sa Dulaang Zorilla sa pamamahala ng Samahang *Ilaw at Panitik*. Sinasabi ng mga kritiko na ang *Veronidia* ay nagpasigla at nagbigay-halaga sa dulang Tagalog. Ang *Sa Kabukiran* ay isang dulang-awit na mula rin sa panulat ni Cirio H. Panganiban.

Bilang makata kung saan siya higit na klnilala ay naipamana niya ang katipunan ng mga tulang kanyang nasulat sa isang aklat na binlgyan ng pamagat na *Salamisim* na pinagsikapang ipalathala ni Teodoro Gener nang si Cirio H. Panganiban ay patay na.

Naging alagad siya ni Balagtas sa pagsulat ng tula. Tradisyunal ang istilo nlya sa pagbuo ng tula subalit ng malaunan ay nagbago na rin ng istilo. Unang nakita ang pagbabagong anyo sa kanyang tula sa kanyang mga tulang *Manika*, *Sa Habang Buhay* at ''Three O'Clock in the Morning''.

Kategorya:Mga manunulat mula sa Pilipinas
Pascual Poblete

Si **Pascual H. Poblete** ay kinilalang mandudulang may maapoy na pagmamahal sa kalayaan ng bayan. Ginamit niya ang kanyang panulat upang gisingin ang damdaming makabayan ng mga Pilipino. Siya ay isinilang sa Naic, Cavite noong 17 Mayo 1858. Siya ay nagtapos ng *Bachiller en Artes* sa Liceo de Manila.

Dahil sa pagtatanghal ng kanyang dulang *Amor Patria*, siya at ang mayari ng tanghalang ginamit sa pagtatanghal ay nabilanggo, bagamat sila ay nakalaya rin. Siya ang nagtatag at naging patnugot ng pahayagang *El Resumen*. Ginamit niya ito upang tuligsain ang mga katiwalian at pang-aaping ginagawa ng mga makapangyarihang Kastila na siyang naging dahilan upang siya ay mausig at ipatapon sa Africa.

Isa siya sa mga nagsalin sa Tagalog ng *Noli Me Tangere* ni Rizal. Siya rin ang nagtatag ng mga pahayagang *El Grito del Pueblo* (*Ang Tinig ng Bayan*), noong panahon ng mga Amerikano.

Si Andres Bonifacio ang sumulat ng dulang *Pag-ibig sa Tinubuang Lupa* na naging dahilan din ng kanyang pagkakakulong. Taong 1879 nang maging katulong siyang mamamahayag sa pahayagang *La Oceana Espanola*. Naging kolumnista siya ng *Diariong Tagalog* ni Marcelo H. del Pilar na pinamatnugutan din niya nang si Del Pilar ay umalis patungong Espanya. Kasama din siya ni Del Pilar sa pahayagang *Revista Popular* na naglathala ng mga artikulong iba-iba ang paksa na naglayong imulat ang isipan ng mga Pilipino.

Ang itinuring na *Ama ng Pahayagan* ay bawian ng buhay sa taong 1921 sa gulang na 63.

## Maaring bisitahin
* Mga Dakilang Pilipino, ni Jose N. Sevilla sa *Project Gutenberg*

Kategorya:Mga manunulat mula sa Pilipinas
Kategorya:Himagsikang Pilipino
Hernando Ocampo

Si **Hernando R. Ocampo**  (28 Abril 1911&nbsp;– 28 Disyembre 1978) ay isang Pilipinong manunulat at pintor na nagawaran ng karangalan bilang Pambansang Alagad ng Sining ng Pilipinas.

## Talambuhay
Si Ocampo ay ipinanganak sa Santa Cruz, Maynila noong 1911. Pagkatapos ng haiskul ay nahilig na si Hernando sa pagpipinta at pagsusulat kaya hindi na niya naipagpatuloy ang kanyang pag-aaral sa unibersidad. Nauunawaan niya ang mga suliranin ng karaniwang tao. Ayon kay Teodoro Agoncillo: "*Si Hernando ay nabibilang sa maliliit na pulutong ng mga manunulat sa Pilipinas na naniniwalang nasa buhay at nag-uugat sa buhay ang sining.*" Ang kanyang kuwentong *Bakya* na nasulat noong 1938 ay nagtataglay ng kakaibang pamamaraan ng pagsulat na naaayon sa mga pamamaraan ng masining na pagsulatat ang paksa ay nananatiling sariwa sapagkat nag-uugat sa katotohanan. Kasama ang kuwentong *Bakya* sa aklat na tinipon ni Teodoro Agoncillo at pinamagatang *Ang Maikling Kuwentong Tagalog: 1886-1948.*

Kategorya:Mga pambansang alagad ng sining ng Pilipinas
Kategorya:Mga manunulat mula sa Pilipinas
Kategorya:Mga pintor mula sa Pilipinas
Nazario D. Bas

Si **Nazareno d. Bas** ay isang nobelista at piksiyonista na nagmula sa Talisay, Cebu.  Naging patnugot siya ng *Bisaya Magasin* mula 1973 hanggang 1986.

Nagsusulat siya sa Ingles, Tagalog at Cebuano. Ang kanyang nasulat na mahigit-kumulang sa 50 mga nobela at maiikling kuwento sa wikang Tagalog ay isinalin niya sa Cebuano.

Nakapagpalimbag siya ng isang diksyonaryong Ingles-Pilipino at Cebuano-Ilonggo na naipalimbag noong 1970. Dahil sa pagbibigay ng insentibo sa maliliit na manunulat, nabigyan siya ng Sertipiko ng Pagkilala ng Asosasyon ng mga Manunulat na Cebuano. Ang kanyang kahusayan ay kinilala rin ng *Knights of Columbus* at ng Unibersidad ng Pilipinas. Nakapagpalimbag siyang muli ng isa pang diksyunaryo, ang Cebuano-Pilipino Dictionary.

Kategorya:Mga manunulat mula sa Pilipinas
Kategorya:Mga manunulat
Kerima Polotan Tuvera

Si **Kerima Puluotan Tuviera** (16 Disyembre 1925&nbsp;– 19 Agosto 2011) ay isang Pilipinong manunulat.
Isinilang sa Jolo, Sulu, siya ay ipinangalang Putli Kerima. Ang kanyang tatay ay isang koronel sa sandatahang lakas at ang kanyang nanay ay nagtuturo ng ekonomiyang pambahay. Dahil laging pumapalit ng destino ang kanyang tatay, siya ay nakatira sa iba’t iabng lugar at nagaral sa pambulikong paaralan sa Pangasi, Tarlac, Laguna, Nueva Ecija at Rizal. Siya ay nagtaposng  mula sa Far Eastern University High School. Noong 1934, ay nagaral sa ng pagiging nars sa Unibersidad ng Pilipinas. Sa 1945 siya ay lumipat patungo Arellano University kung saan siya ay kumuha ng mga klase sa ilalim ni Teodoro M. Locsin. Siya ang naging tagapatnugot ng Arellano Literary Review.  Ang edukasyon niya ay nahinto dahil sa sakit, kakulangan sa pera at pagkatapos ang kasal at limang anak. Ang ilan sa mga maikling kuwento niya ay nailimbag sa ilalim ng pangalan na Patricia S. Torres.
Noong 1949 ay ikinasal niya si Juan Capiendo Tuvera, isang kaibigan at manunulat , kung saan siya’y nagkaroon ng sampung anak. Sa pagitan ng 1966 at 1986, ang kanyang asawa ay naglingkod bilang Executive Secretary ni dating pangulong Ferdinand Marcos. Ang trabaho ng kanyang asawa ang nagpalapit sa kanya sa mg Marcos.
Sa mga taon ng martial law, siya ag gumawa at naging tagapatnubay ng FOCUS Magazine at ang pahayagan na Evening Post . Nagturo siya sa Albay High School at Arellano University. Nagtrabaho siya sa Your Magazine, This Week at Seniors Red Cross Magazine.
Ang maikling kuwento niya na The Virgin ay nag wagi ng dalawang gantimpala noong 1952- ang Free Press na may premyo ng 1000 pesos at ang Palanca Memorial Award. Sa 1957, siya ang tagapatnubay ng Carlos Palanca Memorial Awards for Literature, isang aklat na may ingles at tagalog na kuwentong nanalo mula 1951-1952. Ang nobela niyang The Hand of the Enemy (1962) ay nanalo ng Stonehill Award kasama ng 10,000 pesos. Kabilang sa mga maikling kuwento niya ang “A Place to Live In”, “Gate”, “The Keeper”, “There’s a Teenager in the House”, “The Mats”, and “The Sounds of Sunday”. Ang “Adventures in a Forgotten Country” ang huli niyang koleksiyion ng sanaysay.
Sa 1968 Siya ay naglimbag ng “Stories”, isang koleksiyon ng maikling kuwento na sinasabi niyang “thin harvest” sa dalawampung taon niyang nagsusulat. Sa 1970, isnulat niya ang “Imelda Romualdez Marcos, a Biography”.  Sa parehong taon na iyon ay kinolekta niya ang 42 na snaysay mula sa mga taon bilang magsusulat sa Philippine Free Press at inilimbag sila na pangalang “Author’s Cicle”. Sa 1976 ay inedit niya ang “Anthology of Don Palanca Memorial Award Winners”. Sa 1977 ay naglimbag siya ng 35 essays, “Adventures in a Forgotten Country.” Sa 1990s ay inilimbag muli ng University of the Philippines Press ang kanyang mga gawain.
Benjamin Pascual

Si * P. Pascual*' ay ipinanganak sa Lungsod ng Laoag, Ilocos Norte. Isa siyang kuwentista at nobelista. Marami na siyang naisulat na maikling kuwento sa wikang Ilokano at nakasulat na rin ng dalawang nobela sa wikang ito. Naisalin niya sa wikang Ilokano ang *Rubaiyat* ni Omar Khayam. Magkasama sila ni Jose Bragado na nag-edit ng *Pamulinawen*, isang antolohiya ng mga tula ng 36 na makatang Ilokano. Siya ang Tagapayong Legal ng GUMIL, Metro Manila.

Mula sa kanyang panulat ang maikling kuwentong *Ang Mga Lawin* na isinalin ni Reynaldo Duque sa Tagalog.

Kategorya:Mga manunulat mula sa Pilipinas
Asus Eee PC

Ang **ASUS Eee PC** (bigkas na letrang *i*, IPA /iː/) ay isang subnotebook kompyuter na idinisenyo ng ASUS para sa Intel.  Nang ipinakita ito sa publiko, kombinasyon daw ito ng magaang *operating system* na nakabatay sa Linux, may *solid-state drive* at napakababang halaga.  Sa United Kingdom, isa rin sa **RM Asus Minibook** ng RM ang ASUS Eee PC.

Ayon sa ASUS, galing ang pangalan na Eee sa "tatlong Es," ang daglat sa pamansag (*slogan*) ng kagamitan: "***E**asy to learn, **E**asy to work, **E**asy to play*" ("Madaling matutunan, Madaling gumawa, Madaling maglaro).  Maaaring bumilang ang kagamitan sa kategoryang Netbook.

## Mga sanggunian 
[thumb|left|Black 700 series ipinapakita ang [Secure Digital card|SD card reader, dalawang USB ports, ang analog VGA output at ang Kensington Security Slot.]]

Kaurian:Mga laptop
Avatar: The Last Airbender - The Burning Earth

Ang ***Avatar: The Last Airbender — The Burning Earth*** ay isang larong-bidyo sa Nintendo DS, PS2, GameCube, GBA at Xbox 360. Ang kuwento ay kinuha sa ikalawang kapanahunan ng mga kabanata ng Avatar: The Last Airbender. Ito ay ang pangalawang laro ng seryeng Avatar: The Last Airbender.

Kategorya:Larong bidyo noong 2007
Domingo Raymundo

Si **Domingo Raymundo** ay tubong Maynila. Isinilang siya noong 14 Mayo 1904.

Nagsimula siyang sumulat ng tula sa gulang na labimpito, taong 1921 noon. Naging makata ng *Ilaw at Panitik* noong 1934 at makata ng *Liwayway* noong 1935.

Napabilang siya sa pamunuan ng *Taliba* noong 1927 at nagsulat at naglathala ng kanyang mga tula araw-araw sa nasabing pahayagan.

Hinirang siya ng *Ilaw at Panitik* na Makata ng Pandacan noong 1935. Naging *Prinsipe ng Balagtasan* noong 1934 nang talunin niya si Nemesio Caravana sa isang Balagtasang idinaos sa Olympic Stadium.

Naging pinuno rin at isa sa *Tatsulok ng Samahang Kuwartetong Ilaw at Panitik*.

Kategorya:Mga manunulat mula sa Pilipinas
Iñigo Ed. Regalado

Ipinanganak siya noong 16 Marso 1888 sa Sampalok, Manila at anak nina Iñigo Regalado y Corcueca at Saturnina Reyes. Si **Iñigo Ed. Regalado** ay tanyag noong sa sagisag na *Odalager*. Naging patnugot siya ng pahayagang *Mithi*, *Watawat*, *Pagkakaisa*, at ng lingguhang magasin na *Ilang-ilang*. Isa siya sa mga *Taliba* ng panulaan. Kilala siya bilang makata ng pag-ibig. Ang kanyang mga tula ay natipon sa isang aklat na pinamagatang *Damdamin* na nagtamo ng unang gantimpala sa Timpalak Komonwelt noong 1941.
Nag-aral si Ed. Regalado sa Escuela Muncipal de Sampaloc, at nakuha niya ang kanyang per ito mercantil sa Colegio Filipino, ang Batsilyer sa Sining sa Liceo de Manila, at ang kanyang bachiller en leyes sa La Jurisprudencia. Pumasok rin siya sa Unibersidad ng Pilipinas (Fine Arts), kung saan naging guro niya si Fabian de la Rosa sa pagpipinta, at naging kaklase niya naman sina Fernando Amorsolo at Guillermo Tolentino.
Hindi lamang siya makata, isa rin siyang kwentista, nobelista at peryodista. Ang kanyang nobelang *Sampaguitang Walang Bango* ay nasulat sa panahong Ginto ng nobelang Tagalog. Ito'y tungkol sa isang babaing martir ngunit sa huli ay nagtaksil kaya iniwan ng asawa. Katulad siya ng sampagita na akala ng marami ay maganda, dalisay at namumukod sa kabanguhan subalit sa kabila noon ay naging taksil kaya itinuring na sampagitang walang
bango.

Si Odalager bilang manunulat ng maikling kuwento at nobela ay maingat sa pagpili ng mga salitang naglalarawan ng mga tauhan at natural na salitaan at tagpuan.
Naging patnugot siya ng Surian ng Wikang Pambansa at guro ng wika sa iba't ibang Unibersidad ng Maynila.

Kung si Odalager ay nakilala bilang isang kwentista, nobelista at mamamahayag sa larangan ng panitikan, higit siyang makata dahil sa kanyang mga tula madarama ang linamnam ng kanyang panulat. Naging paksa ng kanyang mga tula ang buhay at mga bagay-bagay sa kapaligiran.

Tumanggap siya ng *Republic Cultural Heritage Award* for Literature noong 1968.

Ilan sa mga nasulat ni Odalager ay *Sampaguitang Walang Bango*, ''May Pagsinta'y Walang Puso* at *Dalaginding*.

Sa mga tulang nasulat niya, ay mababanggit ang *Sabi Ko Na Nga Ba*, *Dahil sa Pag-ibig*, *Madaling Araw* at *Kung Magmahal Ang Isang Dalaga*.
Ang tula niyang nagbigay sa kanya ng di-kakaunting karangalan ay ang *Laura*. Tumanggap siya rito ng Unang Gantimpala mula sa Samahang Mananagalog. Pinaksa ng tulang ito ang mga katangian ni Laura, ang musa ni Balagtas sa *Florante at Laura*.

***Mga Akda**''

**Koleksiyon ng mga Tula**
Damdamin at
Bulalakaw ng Paggiliw

**Maikling Kuwento**
Sa Laot ng Kapalaran at
Ang Dalaginding

**Iba pang mga gawa**
Isang Panyo Lamang,
Mahiwagang Tao at
Sa Bundok

**Mga Parangal**
1941 Commonwealth Award for Poetry ,
Patnubay ng Sining at Kalinangan Award, 1963 at
Diwa ng Lahi Award, 1972

**Sanggunian**
CCP Encyclopedia of Philippine Art. Vol IX. Philippine Literature. Manila: Cultural Center of the Philippines, 1994.
Iñigo Ed. Regalado. (Hinango noong 8 Mayo 2008).

Kategorya:Mga manunulat mula sa Pilipinas
Jens Nowotny

Si **Jens Nowotny** (Ipinanganak Enero 11, 1974 sa Malsch, Baden-Württemberg, Kanlurang Alemanya) ay isang dating manlalarong Aleman ng sipaan ng bola na may tungkulin bilang tagapagtanggol.

## Karera
Nagsimula si Nowotny sa paglalaro ng sipaang-bola noong limang taong gulang pa lamang sa ilalim ng klub na SV Spielberg. Sa taon ng labing-isa, lumipat siya sa Germania Friedrichstal at tumagal siya sa loob ng limang taon hanggang 1990. Naging bahagi siya ng Karlsruher SC noong Hulyo 1991 at dito nagsimula ang kanyang karerang pampropesyon. Gayumpaman, kailangan niyang maghintay ang pagsapit ng Mayo 2, 1992 upang makalikha ng pasinayang Bundesliga sa labanang panlabas ng KSC laban sa Hamburger SV. Pagkatapos ng 103 laro sa Karlsruhe noong Hulyo 1996, lumipat siya sa Bayer Leverkusen at naglaro sa loob ng 231 larong Bundesliga at 34 na Liga ng mga Kampeon ng UEFA, kasama rito pag-abot ng Bayer sa pinakahuling Liga ng mga Kampeon noong 2002. Noong Hulyo 18, 2006, lumagda siya ng kasunduan sa Dinamo Zagreb, isang klub sa Kroasya, na maglalaro sa loob ng tatlong taon. Subali't, hanggang sampung laro lamang ang nilaro niya sa klub sapagka't napinsala muli sa ikalimang pagkakataon ang kanyang tuhod na naging sanhi ng katapusan ng kanyang karera. Dahil sa paulit-ulit na kapinsalaan sa tuhod, siya ay nagpasiyang magretiro na sa sipaang-bola noong Enero 22, 2007.

## Pambansang kuponan
Napasinaya sa kanyang paglalaro si Nowotny nang maging kasapi sa pambansang kuponan sa sipaan ng bola ng Alemanya noong Abril 30, 1997 sa larong pangkwalipika laban sa Ukrayna sa Bremen. Naging bahagi siya ng kuponang Aleman sa Euro 2000 at Euro 2004, kung saan lumabas siya nang tatlong beses sa paligsahang 2000 at dalawa naman sa paligsahang 2004. Noong taong 2006, siya ay napili nang di-inaasahan ni Jürgen Klinsmann para sa pambansang kuponan ng Alemanya sa pinakahuling Pandaigdigang Laro ng Putbol 2006 pagkatapos ng kanyang liban sa pansabansaang putbol sa loob ng dalawang taon. Ayon sa paniniwala ng karamihan, nang dahil sa kanyang edad na tatlumpu't dalawa, ang kanyang karanasan sa paglalaro ng putbol ay naging batayan ng pagtatalaga sa kuponan, ganundin sa kanyang pagpapataguyod sa mga batang manlalarong Aleman na tagapagtanggol. Subali't, isang beses lamang lumabas sa paglalaro sa paligsahan kung saan nakalaro siya ng buong 90-minutong larong pang-ikatlong puwesto laban sa Portugal. Sa kasaysayan ng kanyang paglalaro sa pambansang kuponan, siya ay nakapaglaro ng 48 larong pansabansaan at nakapagbigay ng punto na isang gol para sa Alemanya.

## Mga kawing panlabas
*Leverkusen who's who
*Pananaw Ko kay Jens Nowotny
*YouTube (mula sa Kroasya): Jens Nowotny
*YouTube (mula sa Pilipinas): A Farewell Tribute for Jens Nowotny as a Footballer
*YouTube (mula sa Pilipinas): Jens Nowotny, Forever

Kaurian:Mga Aleman
Pedrito Reyes

Si **Pedrito Reyes** ay isinilang sa Santa Cruz, Maynila noong
13 Mayo 1896. Anak siya ng dakilang manunulat at sarsuelistang
si Severino Reyes.

Mapagpatawa si Reyes subalit may malalim na istilo sa pagsulat. Kinilala siya ng kanyang mga kasamahang manunulat bilang isa sa mga pangunahing manunulat na mahusay sa pagpapatawa.

Siya ang may-akda ng klasikong *Kulafu* naging popular na komiks sa *Liwayway* noong dekada '30.

Naging editor siya ng *Liwayway*, *Liwayway-Extra* at *Hiwaga*.
Naging tagasalin siya ng mga akdang internasyonal. Sa kanyang nobelang *Fort Santiago*, (1946). Naisiwalat niya ang bangis ng digmaan. Tulad nina Teodoro Agoncillo at Alejandro Abadilla, si Reyes ay bumuo rin ng mga antolohiyang sasalamin sa unang hati ng dekada '20.

Pinamatnugutan niya ang katipunang *50 Kuwentong Ginto ng 50 Batikang Kuwentista (Unang Aklat)*.

Binawian siya ng buhay noong 28 Marso 1981.

Kategorya:Mga manunulat mula sa Pilipinas
Severino Reyes

Si **Severino Reyes** ay isinilang sa Santa Cruz, Maynila noong 11 Pebrero 1861. Ikalima siya sa mga anak ng mag-asawang Rufino Reyes at Andrea Rivero.

Nagtapos siya ng *Bachelor of Philosophy and Letters* sa Unibersidad ng Santo Tomas. Kilala siya bilang *Ama ng Sarsuelang Tagalog*. Sa kanyang pagsusulat ng mga kuwentong pambata, ginamit niya ang sagisag na *Lola Basyang*.

Ang kanyang dula na pinamagatang *Walang Sugat* na nasulat sa unang bahagi ng panahon ng mga  Amerikano ang itinuturing na kanyang obra maestro. Ito ay pumapaksa sa kapangyarihan ng pag-ibig sa mga taong tunay na nagmamahalan.

Taong 1902 nang simulan niyang magsulat ng dula nang makita niyang ang Moro-moro at komedyang itinatanghal ay walang buti at kapakinabangang idinudulot sa mga manunuod. Sinikap ni Don Binoy (palayaw kay Severino Reyes) na mapaunlad ang dulang Tagalog. Naging inspirasyon niya ang kanyang pagsisikap na patayin ang Moro-moro ang nakitang pagtanggap ng mga manunuod ng sarsuela sa unang pagtatarighal ng sarsuelang *Salamin ng Pag-ibig* ni Roman Reyes; *Mga Karaniwang Ugali* ni Ambrosio de Guzman; *Damit ni San Dimas* ni Roman Dimayuga; *Despues de Dios, El Dinero* ni Hermogenes Ilagan. Dahil sa nakita ni Don Binoy na reaksiyon ng mga manunuod sa pagtatanghal ng mga dulang nabanggit ay itinatag niya ang *Gran Compana de Zarsuela Tagala* na siyang inaasahang magtataguyod sa pagtatanghalang mga sarsuela. Pagkatapos nga ng pagtatanghal ng *Walang Sugat* ay sunud-sunod nang itinanghal ang *Bagong Fausto*, *Ang Kalupi*, *Ang Tatlong Bituin* na sinundan pa ng iba. Naging dramaturgo ng dulang Tagalog si Severino Reyes dahil sa pagbabagong bihis na ginawa niya sa dulang Tagalog. Nakuha niyang palitan ng sarsuela ang Moro-moro na dating kinalokohan ng mga manunuod.

Ang ilan sa mga sarsuelang sinulat ni Severino Reyes ay *Walang Sugat*, *Huling Pati*, *Minda Mora*, *Mga Bihag ni Cupido*, *Mga Pusong Dakila*, *RIP*, *Ang Kalupi* at iba pa. Ang RIP ay isang sarsuelang sinulat ni Don Binoy upang tuyain ang Moro-moro sa pagkamatay nito.

Si Severino Reyes ay nagsimula ng modernong pagsulat ng dula. Pinaksa ng kanyang mga dula ang suliranin ng mga Pilipino
sa pagdating at pananakop ng mga Amerikano. Si Don Binoy ay naging patnugot ng lingguhang magasing *Liwayway*.

Kategorya:Mga manunulat mula sa Pilipinas
Godofredo Roperos

Si **Godofredo M. Roperos** ay isinilang sa Balamban, Cebu noong 29 Mayo 1930. Nagtapos siya ng kursong *Bachelor of Arts* sa Unibersidad ng Pilipinas at naging miyembro ng U.P. Writer's Club. Naging editor siya ng *Literary Apprentice* mile canastillo noong taong 1956, *Saturday Times* noong 1957 hanggang 1964, at naging guro at Technical Assistant sa Malacañang Press Office.

Manunulat siya ng maikling kuwento. Ang mga maikling kuwentong naisulat niya sa wikang Ingles ay *The Boy Who Knew Death*. Ito ay nagwagi sa *Weekly Nation Short Story Writing Contest* noong 1966.

Ang koleksiyon ng kanyang mga maikling kuwentong nasulat ay may pamagat na *The Bald Mountains and Other Stories* ay nalathala sa *New Day* noong 1984.

Kategorya:Mga manunulat mula sa Pilipinas
Bayawak

Ang **bayawak** (Ingles: *monitor lizard*) ay isang grupo ng mga butiking kumakain ng karne (karniboro) na napapabilang sa pamilyang ***Varanidae*** at saring ***Varanus***.

## Mga sanggunian 
Kategorya:Reptilia
Kategorya:Bayawak
Kategorya:Chordata

be-x-old:Вараны (сямейства)
Please Please Me

Ang ***Please Please Me*** ay ang unang album na nirekordahan ng The Beatles, na inilabas noong 22 Marso 1963 sa Gran Britanya.

## Listahan ng awitin 
Kategorya:Mga album ng The Beatles
Industriya ng libangan

Ang **industriya ng libangan** *(Ingles: show business)* na mas kilala sa tawag na showbiz ay binubuo ng malaking bilang na mas maliit pang industriya na nakalaan sa larangan ng panlilibang. Sa kasalukuyang panahon, mas madalas gamitin ang terminong ito upang ilarawan ang malalaking kompanya na nangunguna sa paggawa ng libangan sa pangmasang pamamahayag. Sa madaling salita, ang terminolohiyang show biz ay nangangahulugan sa komersyalisadong sining pangganap lalo na ang teatro, *vaudeville*, komedya, pelikula at musika.

Kategorya:Kultura
With the Beatles

***With The Beatles*** ang pangalawang *album* ng The Beatles sa Gran Britanya, inirekorda ito apat na buwan matapos ang kanilang unang album (Please, Please Me) sa Gran Britanya at ito'y pinakawalan noong Nobyembre 22, 1963.

## Listahan ng awitin 
Ang lahat ng awitin ay isinulat nina John Lennon and Paul McCartney, malaiban na lang kung may ibang nakasaad na pangalan.

### Unang bahagi (First part/Side one) 
# "It Won't Be Long" – 2:13
# "All I've Got to Do" – 2:04
# "All My Loving" – 2:09
# "Don't Bother Me" (George Harrison) – 2:29
# "Little Child" – 1:48
# "Till There Was You" (Meredith Willson) – 2:16
# "Please Mr. Postman" (Georgia Dobbins, William Garrett, Freddie Gorman, Brian Holland, Robert Bateman) – 2:36

### Pangalawang bahagi (Second part/Side two) 
# "Roll Over Beethoven" (Chuck Berry) – 2:47
# "Hold Me Tight" – 2:32
# "You've Really Got a Hold on Me" (Smokey Robinson) – 3:02
# "I Wanna Be Your Man" – 1:59
# "Devil in Her Heart" (Richard P. Drapkin) – 2:27
# "Not a Second Time" – 2:08
# "Money" (Janie Bradford, Berry Gordy) – 2:47

Kategorya:Mga album ng The Beatles
Codename: Kids Next Door

Ang **Codename: Kids Next Door**, kilala rin bilang **Kids Next Door** o **KND**, ay isang Amerikanong animadong teleserye ng Cartoon Network. Ang seryeng ito ay ginawa ni Tom Warburton, at ng Curios Pictures. Una itong lumabas noong 6 Disyembre 2002 sa Amerika, at nagtapos naman noong 21 Enero 2008.

## Mga tauhan
*Numbuh One (Nigel Uno) sa Inglatera
*Numbuh Two (Hoagie P. Gilligan, Jr.) sa Amerika
*Numbuh Three (Kuki Sanban) sa Hapon
*Numbuh Four (Wallabee Beatles) sa Australya
*Numbuh Five (Abigail Lincoln) sa Pransiya

## Panlabas na kawing
* 
* 
* Buong Paano gumuhit ng Codename: Kids Next Door Book sa English sa Youtube: https://www.youtube.com/watch?v=4Nm3ssXLi7c

Kategorya:Mga Amerikanong serye sa telebisyon
Bodabil

thumb|Isang panglaganap na paskil ng *Sandow Trocadero Vaudevilles* (1894), na nagpapakita ng mga mananayaw, payaso, artista, asong nakakostyum, mang-aawit, at mga nakakostyum na aktor

Ang **bodabil** (Kastila: *vodevil*) ay isang uri ng samu't-saring libangan na laganap sa mga entablado ng Estados Unidos at Canada simula pa noong 1880 hanggang 1930. Nabuo mula sa iba't-ibang pinaggalingan tulad ng *conert saloons*, *minstrelsy*, kakaibang palabas (*freak shows*), *dime museums* at pampanitikang *burlesque*, ang *vaudeville* ay naging isa sa pinaka kilalang uri ng libangan sa Hilagang Amerika. Bawat gabi, ang buong palabas ay binubuo ng sunod-sunod na magkakaibang hiwa-hiwalay na pagtatanghal. Kabilang sa mga pagtatanghal ay mula sa mga musikero (klasiko at kilala), mananayaw, komedyante, turuang hayop, mahikero, mga babae at lalakeng manggagaya, akrobatiko, maikling dula o mga eksena mula sa teatro, atleta, nangangaral na mga kilalang personalidad, *minstrels* at maikiling pelikula.

## Etimolohiya 
Hindi malinaw kung saan nanggaling ang salitang *vaudeville*, ngunit madalas banggitin na ito na hinango sa ekspresyong "voix de ville" na ang ibig sabihin ay "boses ng siyudad". Isa pang maaring pinanggalingan ng salitang ito ay ang Vau de Vire (Pranses), isang lambak sa Normandy na kilala sa mga kantang may istilong *satirical* at temang topikal. Bagamat ang salitang *"vaudeville"* ay ginagamit na sa Estados Unidos simula pa noong 1830, karamihan sa mga tanghalan ay nagsimula lamang gamitin ito noong 1880 at 1890 sa dalawang kadahilanan. Una, dahil nais nila ng mga panauhing nasa mataas na antas ng lipunan, iniiwas nila ang kanilang mga tanghalian mula sa mga magugulo at nasa mga mangagawang antas na tangahalan. Pangalawa, ang Pranses o mala-Pranses na pangalan nito ay nagpapahiwatig ng pagiging sopistikado at marahil ay ginagawang nitong mas nabibilang ito sa mga interes patungkol sa edukasyon at sariling pangkaunlaran noong panahon ng pagiging progresibo. Ang iba naman ay mas nais gamitin ang naunang pangalan na *variety* sapagkat tulad ng sinabi ni Tony Pastor, ito ay isang *"sissy and Frenchified"* na termino lamang. Dahil dito, madalas makita sa mga talaan na ang isang *vaudeville* ay inilalathala bilang isang *"variety"* noong ika-dalawampung siglo.

Kaurian:Estados Unidos
Kaurian:Canada
Arturo Rutor

Si **Arturo B. Rutor** ay isang manunulat ng maikling kuwento sa wikang Ingles. Siya ay isinilang noong 7 Hunyo 1907. Naglingkod siya bilang Kalihim Tagapagpaganap (Executive Secretary ng Pangulong Manuel L. Quezon) noong 1944 kasama siya sa *landing forces* ni Heneral Douglas MacArthur sa Leyte.

Mahalagang ambag niya sa Panitikang Pilipino ang kanyang mga maikling kuwentong *The Wound and the Scars* (1937); *Deny the Mockery* (1936); *Vanity and Vanities* (1926); at ''Convict's Twilight'' (1937).

Kategorya:Mga manunulat mula sa Pilipinas
Rosa Sevilla de Alvero

Si **Rosa Sevilla de Alvero** ay ipinanganak sa Daang Rajah Matanda sa Tondo, Maynila noong 4 Marso 1879. Ang buo niyang pangalan ayon sa kanyang partida bautismo ay Rosa Lucia Sevilla. Ang kanyang mga magulang ay sina Ambrosio Sevilla, isang sarhento ng hukbong Kastila at si Silvina Tolentino y Rafael na kamag-anak ng mandudulang si Aurelio Tolentino. Siya ay nagtapos ng kursong Maestra Superior sa Kolehiyo ng Assumption. Nakilalang manunulat at mambibigkas sa wikang Kastila at Tagalog. Naging patnugot siya ng *Vida Filipino*, *Buhay Pilipino* at *Pajima de la Mujer* ng *La Vanguardia*. Naging manunulat din siya ng *Taliba*, *El Debate* at *La Opinion*.

Sa kabuuan, siya ay isang guro, manggagawang panlipunan na naging aktibo sa mga kilusang pambabae. Siya ay nagtaguyod ng pagboto ng mga kababaihan. Sa larangan ng panitikan siya ay makata, mandudula, at mambibigkas. Ang ilan sa kanyang mga akda ay *La Mejor* , *El Sueno del Poeta*, *Prisonera de Amor*, *La Loca de Hinulugang Taktak* at marami pang iba.

Siya ay pumanaw noong 11 Mayo 1954 sa Maynila sa edad na 75. Noong 4 Marso 2021, ipinagdiwang ng Google ang kanyang ika-142 kaarawan sa pamamagitan ng Google Doodle.

## Mga sanggunian
Kategorya:Mga manunulat mula sa Pilipinas
Aniceto Silvestre

Si **Aniceto F. Silvestre** ay ipinanganak sa San Mateo, (na sa ngayo'y Lalawigan ng Rizal) noong 17 Abril 1878.

Bagama't di nagkaroon ng pormal na pag-aaral sa pagsusulat, siya ay nakapagsulat at nakapag-ambag sa panitikang Pilipino ng magagandang tula, maikling kuwento, nobela at sanaysay.

Ang kanyang mga tula na natipon sa katipunang *Kalikasan* ay pinagpangkat-pangkat sa walo: *Malaya*, *Maalindog*, *Larawan ng Buhay*, *Pintig ng Pag-ibig*, *Tatag ng Pananalig*, *Tanda ng Pag-asa*, *Bukas sa Landas ng Kadakilaan* at *Dugo sa Ningning ng Araw*.

Ang mga karangalang nakamit ni Aniceto F. Silvestre sa pagsusulat ng tula ay apat na Unang Gantimpala (bago magkaroon ng digmaan); isang Ikatlong Gantimpala (panahon ng Komonwelt na pamahalaan); isang Unang Gantimpala (ika-10 taon ng Republika ng Pilipinas); at isang  Unang Gantimpala sa *Palanca Memorial Awards for Literature* noong 1969.

Kategorya:Mga manunulat mula sa Pilipinas
Edilberto Tiempo

Si **Edilberto K. Tiempo** ay nagtapos ng kursong *Bachelor of Arts* sa Siliman University, Iowa samantalang ang kanyang *Masteral at Doctoral Degrees* ay tinapos niya sa Denver, Colorado.

Tumanggap siya ng Fellowship Award sa Rockefeller Guggenheins Foundation at nagturo ng malikhaing pagsulat sa Western Michigan University at Wartburg College sa Iowa.

Kahit na mahabang panahon ang inilagi niya sa Amerika dahil sa kanyang propesyon, ang kanyang pananaw ay nanatiling Pilipinung-Pilipino. Ang kalipunan ng mga nasulat niyang maikling kuwento ay inilathala ng Bookmark.

Nagturo siya ng mahabang panahon sa Siliman University sa Lungsod ng Dumaguete. Isang kinikilalang mahalagang ambag niya, katulong ang kanyang asawang si Edith Tiempo sa Kulturang Pilipino ay ang taun-taong paglulunsad ng Writers' Workshop.

Sa larangan ng pagsusulat, higit siyang kilala sa pagsusulat ng maiikling kuwento at nobela samantalang ang kanyang asawa ay kinHala sa larangan ng panulaan.

Ang dalawang nobelang nasulat niya na nalathala sa Amerika ay ang *A Wath in the Night* na binigyan ng bagong pamagat na *Cry Havoc* at ang *More Then Conquerors*.

Isa siya sa mga manunulat na may malaking pagpapahalaga sa moralidad at integridad. Naniniwala siyang
upang mapanatili ang integridad sa sarili, kailangan ang ibayong pagpapakasakit.

Kategorya:Mga manunulat mula sa Pilipinas
Pedro Serrano Laktaw

Si **Pedro Serrano Laktaw** ang unang sumulat ng *Diccionario Hispano-Tagalog* noong 1889. Kabilang siya sa mga propagandistang umuwi sa Pilipinas upang bumuo ng Masonarya. Itinatag niya ang Lohiyang Nilad. Sa Kilusang Propaganda, siya ang may mithiing magkaroon ng demokratikong pamunuan, at gayon din ang pagkakaroon ng kalayaan at karapatan ng bawat tao, magkaroon ng kinatawan sa Korte ng España, maging lalawigan ng España ang Pilipinas at pagkakaroon ng mga pagbabago.
Sumulat din siya ng tungkol sa wikang Tagalog tulad ng *Estudios Gramaticas* at *Sobre la lengua Tagala*.

Kategorya:Mga manunulat mula sa Pilipinas
Talisay, Negros Occidental

:*Para sa isa pang lungsod sa Pilipinas, silipin ang Lungsod ng Talisay, Cebu*.

Ang **Lungsod ng Talisay** ay isang lungsod sa lalawigan ng Negros Occidental, Pilipinas. Ayon sa , ito ay may populasyon na  sa may  na kabahayan.

## Mga Barangay 
Ang Lungsod ng Talisay ay nahahati sa 27 mga barangay.

## Demograpiko
## Mga sanggunian 
## Panlabas na kawing 
* Philippine Standard Geographic Code 

Talisay, Negros Occidental
Talisay, Negros Occidental
Valencia, Bukidnon

Ang **Lungsod ng Valencia** ay isang ika-4 na klaseng lungsod sa lalawigan ng Bukidnon, Pilipinas. Ayon sa , ito ay may populasyon na  sa may  na kabahayan.

## Mga Barangay 
Ang Lungsod ng Valencia City ay nahahati sa mga 31 barangay.

## Demograpiko
## Mga sanggunian
## Kawing panlabas 
* "Bagangbangan Ha Velencia": The Official Website of the City Government of Valencia 
* Philippine Standard Geographic Code 
* Door For Good Government
* www.mgmmountainresort.com.ph , Resort, Bukidnon, Relaxation

Kaurian:Mga bayan at lungsod sa Pilipinas
Cesario Torres

Si **Cesario Y. Torres** ay isinilang noong 1 Nobyembre 1927 sa Saklang Tagalog, isang nayon sa Cabiao, Nueva Ecija). Si Ka Sario ay isang premyadong pambansang makata, mananaysay, kuwentista, mandudula at nobelista. Nag-aral at nagtapos sa *Philippine College of Commerce* na ngayon ay *Polytechnic University of the Philippines* (PUP) ng kursong *Bachelor of Science in Commerce-Economics* (*Cum laude*).

Isa siya sa tagapagtatag ng PANDAYLIPI, Ink. (Pandayan ng Literaturang Pilipino). Mula noong 1977 hanggang sa siya ay bawian ng buhay ay siya ang pangulo ng nasabing samahan. Kasapi siya kung hindi man isa sa pamunuan ng iba't ibang pambansang organisasyong pangwika at pampanitikan. Nagturo siya ng mga asignaturang Ekonomiks, Pilipino, at Panitikang Pilipino sa PUP.

Nabilanggo ng labinsiyam na taon, dalawang buwan at labimpitong araw dahil sa pagkakasapi sa isang kilusang makabayan para sa ganap na kasarinlan ng bansa. Ang di-mapasusubaliang pagmamahal ni Ka Sario sa kasarinlan ng ating bansa ay malinaw na nasasaad sa kanyang tulang pasalaysay na may pamagat na *GULOK*, na inuri ayon sa ginawang pagsusuri ng mga kilalang manunulat, na isang epiko ng kasalukuyang panahon.

Kategorya:Mga manunulat mula sa Pilipinas
Luigi

Si  ay isang kathang isip na karakter na nilikha ni Shigeru Miyamoto. Siya ay naglarawan sa kababatang kapatid ng opisyal na maskot ng Nintendo, si Mario. Si Luigi ay naunang lumabas sa laro ng arkada na *Mario Bros.*, kung saan siya ay naitanghal sa unang tauhan kasama si Mario. Mula sa kanyang unang labas, si Luigi ay lumabas sa maraming laro saanman sa kabanata ng *Mario*, madalas sinasamahan ni Mario, pero sa oras lumabas sa maging unang tauhan sa sarili niyang laro, ang ''Luigi's Mansion''. Sa oras, si Luigi ay karaniwan sa anino ng kanyang kapatid dahil sa kanyang duwag na katauhan.

Sa orihinal, si Luigi ay katulad ni Mario maliban na ang kanyang sumbrero ay berde sa halip na pula. Ang kanyang pagsikat sa serye ng Mario ay pinagtibay ng kanyang sariling katauhan at istilo. Siya ay karaniwang duwag, pero kailan siya ay maaari kukunin ang tapang para tumayo, siya ay maaari maging makunot na lalaki. Ang kanyang boses ay ginawa ni Charles Martinet, ang parehong aktor kung sino binigyan ng boses kay Mario, Wario at Waluigi at iba pang karakter saanman ng prankisya ng Mario.

## Mga sanggunian 
Kategorya:Tauhan (panitikan)
Kategorya:Nintendo
Kategorya:Super Mario
Gervasio B. Santiago, Sr.

Si **Gervasio B. Santiago, Sr.** (Gervasio Bautista Santiago, Sr.) ay isang manunulat sa wikang Pilipino. Nakalikha siya ng maraming maikling kuwento, nobela, lathalain at mga sanaysay mula noong maagang bahagi ng dekada 30 hanggang noong huling bahagi ng dekada 80. Si GBS ay naging patnugot ng lingguhang magasing Liwayway mula 1960 hanggang 1979.

Ipinanganak noong 19 Hulyo 1909 sa Quiapo, Maynila. Panganay na lalaki sa limang anak nina Pablo Santiago ng Quiapo at dating Inez Bautista ng Sta. Barbara, Pangasinan. Nag-aral siya sa Mapa High School at Rizal College. Napangasawa niya noong Disyembre 1931 si Belen Medina Manalo at sila ay biniyayaan ng 13 anak.

Naging kasapi siya ng *12 Panitik*. Ang kanyang kuwentong *Leonor Dalisay* ay unang nabigyan ng gantimpala ng Liwayway noong 1936. Naging aktibong manunulat ng lahat ng lingguhan at buwanang mga babasahing Tagalog sa Maynila. Napabilang siya sa kalipunang inilathala ng Ateneo de Manila University na *50 kuwentong ginto ng 50 batikang kuwentista, Volume 1* kung saan nakabilang ang kanyang kuwentong *Hinakdal* http://books.google.com.ph/books?id=TdXOXelkTOkC&pg=PA306&lpg=PA306&dq=%22Gervasio+B.+Santiago%22&source=bl&ots=1dFRTG_b8e&sig=dqmw1FRGQVAUOKJ75AoMjt6vfQo&hl=tl&sa=X&ei=NuFhT9z3BojMrQe4gfmECA&ved=0CFQQ6AEwBQ#v=onepage&q=%22Gervasio%20B.%20Santiago%22&f=false.

Marami sa kanyang mga akda ay naisapelikula (kabilang ang Siyam na Langit/1962, Madaling Araw/1958, atbp). Napasama siya sa mga antolohiya at madalas nahihilingang magsalita sa mga pagtitipon. Laman siya ng mga palihan ng Liwayway sa Cabcaben, Bataan. Bagamat hindi siya mahilig sumali sa mga pakontes ng mga manunulat, marami siyang natamong mga karangalan, kabilang na ang Gawad Kalinangan ng Lungsod ng Quezon noong maagang bahagi ng 1970s.

Sumakabilang-buhay siya noong 14 Agosto 1993. Ang kanyang mga labi ay nasa Loyola Memorial Park, Paranaque, Metro Manila.

Kategorya:Mga manunulat mula sa Pilipinas
Ildefonso Santos

Si **Ildefonso P. Santos** ay isang makata na isinilang sa bayan ng Malabon, sa nayon ng Baritan noong 23 Enero, 1897. Kaisa-isang anak siya nina Andres Santos at Atanacia Santiago.

Nahilig si Ildefonso sa pagsusulat ng mga tula dahil sa kanyang pinsang si Leonardo Dianzon na isang makata na naglalathala sa babasahing *Ang Mithi*. Si Dianzon ang nakatuklas kay Ildefonso nang mabasa niya ang tula ng pag-ibig na sinulat ni Ildefonso. Si Iñigo Ed Regalado ay humanga rin kay Ildefonso. Doon na nagsimula ang kanyang pagsulat ng mga tula. Ginamit niyang sagisag-panulat ang **Ilaw Silangan**.

Natapos si Ildefonso Santos ng kursong edukasyon. Nang nagsimulang ipaturo ang Pambansang Wika, kauna-unahan siyang nagturo ng Pilipino sa National Teacher's College. Nagturo rin siya sa Baguio Vocational Normal School. Hindi lamang siya guro, siya ay mahusay na tagapagsalin ng wika at makata.

Si Ildefonso Santos ay isa sa mga kinikilalang manunulat sa Tagalog noong panahon ng Amerikano. Kahanga-hanga ang kariktan ng kanyang mga tula dahil sa pananalitang ginamit niya. Isa raw siya sa mahusay at maingat magsulat ng mga tula ayon sa mga kritiko. Ang kanyang mga tula ay payak at karaniwan, ngunit puno ng diwa at damdamin. Ang ilan sa kanyang mga tula na mababanggit ay *Tatlong Inakay*, *Gabi*, *Ang Guryon*, *Sa Tabi ng Dagat*, *Ulap* at *Mangingisda*.
May mga tanaga rin siyang naisulat tulad ng *Palay*, *Kabibi* at *Tag-init*.

Ama siya ni Ildefonso P. Santos, Jr. na Pambansang Alagad ng Sining ng Pilipinas para sa Arkitektura noong taong 2000.

## Mga sanggunian
Santos, Ildefonso
Santos, Ildefonso
Santos, Ildefonso
Luigi (paglilinaw)

Ang **Luigi** ay maaaring tumukoy nang alinman sa mga sumusunod:

Sa mga likhang-isip na tauhan na sina:

* Luigi, isang tauhan na mula sa kabanata ng *Mario*
* Luigi (Cars), isang pang-1959 na Fiat 500 na nasa pelikula ng Pixar na *Cars*
* Mama Luigi, ang panghuling episodyo ng *Super Mario World*

Sa mga pangalan ng tao na sina:

* Luigi Alamanni, Italyanong makata at estadistiko
* Luigi Bianchi, Italyanong matematiko
* Luigi Colani, Alemang tagapagdisenyo
* Luigi Guido Grandi, Italyanong pilosopo at matematiko
* Luigi Lo Cascio, Italyanong aktor
* Luigi Orione, Italyanong santo
* Luigi Pirandello, Italyanong manunulat
Mga pangalan sa iba't ibang opisyal na wika ng Unyong Europeo

Ang mga pangalan sa iba't ibang opisyal na wika ng Unyong Europeo ay ginagamit ng mga bansang-kasapi ng Unyong Europeo sa gawaing-pamahalaan ng Unyong Europeo.

**Aleman**: Europäische Union
**Bulgaro**: Европейски съюз
**Danes**: Den Europæiske Union
**Estonyano**: Euroopa Liit
**Griyego**: Ευρωπαϊκή Ένωση
**Ingles**: European Union
**Irlandes**: An tAontas Eorpach
**Italyano**: Unione Europea
**Kastila**: Unión Europea
**Leton**: Eiropas Savienība
**Litwano**: Europos Sąjunga
**Maltes**: L-Unjoni Ewropea
**Olandes**: Europese Unie
**Pinlandes**: Euroopan unioni
**Polones**: Unia Europejska
**Portuges**: União Europeia
**Pranses**: Union européenne
**Rumano**: Uniunea Europeană
**Slobak**: Európska únia
**Slobeno**: Evropska unija
**Suweko**: Europeiska unionen
**Tseko**: Evropská unie
**Unggaro**: Európai Unió

## Tingnan din
* Unyong Europeo

Kaurian:Unyong Europeo
Mario (paglilinaw)

Ang **Mario** ay maaaring tumukoy sa alinman sa mga sumusunod:

*Mario, isang maskota ng Nintendo
***Mario* (serye), isang serye ng mga larong bidyo tungkol kay Mario
**Mario Baby, ang pangalang ibinigay sa pirata ng Famicom/NES na bersiyon ng Bio Miracle Bokutte Upa
*Mario (mang-aawit), isang Amerikanong mang-aawit ng R&B/pop 
***Mario* (album), ang pang-2002 na album ng mang-aawit na nabanggit sa itaas
*Mario (himig), isang Italyanong mang-aawit ng opera noong ika-19 dantaon
*Mario (pangalan), mga taong binigyan ng pangalang *Mario*
*Mario Batali, isang tagapagluto (kusinero)
Marciano Crisologo

Si ** Marciano Crisologo ** ay isang sikat na manunulat sa Pilipinas.

Isa siyang makata at nobelistang Ilokano. Mula sa kanyang panulat ang pinakamahusay na nobelang Ilokano, ang *Mining*.

Kategorya:Mga manunulat mula sa Pilipinas
Anselmo Jorge Fajardo

Si ** Padre Anselmo Jorge Fajardo  ** ay isang sikat na nanunulat sa Pilipinas.

Itinuturing na *Ama ng Panitikang Kapampangan*. Siya ang may-akda ng Moro-Morong *Vida de Gonzalo de Cordova* .

Kategorya:Mga manunulat mula sa Pilipinas
Jose Hernandez Gavira

Si ** Jose Hernandez Gavira  ** ay isang sikat na manunulat sa Pilipinas.

Isa siya sa mga nagsalin ng *Mi Ultimo Adios* ni Dr. Jose Rizal sa Tagalog at Hiligaynon. Ang kanyang mga aklat na naipalimbag ay *De Mi Jardín Sinfónico* (1921); *Cantame Un Canto en Español* (1934); at *Mi Copa Bohemia* (1937).

Kategorya:Mga manunulat mula sa Pilipinas
Awit ng Pagkakaisa ng ASEAN

Ang **Awit ng Pagkakaisa ng ASEAN** (Inggles: *ASEAN Song of Unity*) ay isang dalit na itinitik ng Nicanor Tiongson at nilapat ng musika ni Ryan Cayabyab para sa Kapisanan ng mga Bansa sa Timog-Silangang Asya. Inawit ito ng mga Mga Mang-aawit Madrigal ng Pilipinas (Madz), Philippine Normal University Chorale, Philippine Women's University Chorale at A Capella Manila, at tinugtog ng Orkestra Pilharmonika ng Pilipinas (PPO).

## Liriko 
### Ingles 
ASEAN, oh ASEAN
Our voices rise as one
From land to land
From sea to sea
Reach out to everyone

ASEAN, oh ASEAN
Let's link our arms and stand
Behold the sun has risen to
The level of our eyes

Behold the sun has risen to
The level of our eyes
jon Oʻzbekiston,
Ajdodlar mardona ruhi senga yor!
Ulugʻ xalq qudrati joʻsh urgan zamon,
Olamni mahliyo aylagan diyor!

### Tagalog ('di-opisyal na salin) 
ASEAN, o ASEAN
Tinig nati'y nagkakaisa
Mula lupa hanggang lupa
Mula dagat hanggang dagat
Magbukas-palad sa bawat isa

ASEAN, o ASEAN
Tayo'y maghawak-braso't tumindig
Masdan! Ang araw ay sumikat sa
Antas ng ating mata

Masdan! Ang araw ay sumikat sa
Antas ng ating mata

## Tingnan din 
* Kapisanan ng mga Bansa sa Timog-Silangang Asya

## Mga kawing panlabas 
* YouTube: ASEAN Song of Unity

Kaurian:Pambansang awit
Justo Julian

Si ** Justo Julian  ** ay isang sikat na manunulat sa Pilipinas.

Siya ang may-akda ng *Sorum Corda*, ang kauna-unahang tulang Pilipino inilimbag sa lengguwaheng Ingles na nailathala sa *Philippine Free Press* taong 1907.

Kategorya:Mga manunulat mula sa Pilipinas
Fernando Maramag

Si **Fernando Maramag** (Enero 21, 1893 – Oktubre 23, 1936) ay isang makata, manunulat, guro, mamamahayag, at mananalaysay na kabilang sa unang henerasyon ng mga makatang Pilipino na nagsulat sa wikang Ingles. Ipinanganak siya sa bayan ng Ilagan, Isabela, isang bayan na itinatag ng kanyang ninuno na kapangalan niya, at lumaki sa Hilagang Luzon. Isa mestisang Pilipino-Kastila ang kanyang ina na si Victoria Mamuri at ang pangalan ng kanyang ama ay Rafael Maramag. 

Natapos niya ang kanyang edukasyon sa mataas na paaralan noong 1908. Nagkolehiyo siya sa Pamantasang Normal ng Pilipinas at lumipat sa Unibersidad ng Pilipinas, kung saan nahasa ang kanyang kasanayan sa panitikan. Kinasal si Maramag kay Constancia Ablaza at nagkaroon sila ng anim na anak.

Nakilala si Maramag dahil sa kanyang husay sa paggawa ng mga tula at sanaysay na nagtatampok ng kalikasan, damdamin, at makabayang ideya. Ilan sa kanyang tanyag na mga akda ang *To A Youth* at *The Aetheist*. Ang ilan pang obra gaya ng *Moonlight on Manila Bay* at *The Rural Maid* ay patuloy na binibigyang-pansin ng mga mambabasa at iskolar. Ang *Moonlight on Manila Bay* ay binibigyang-kahulugan sa mga pag-aaral ng panitikan bilang tula ng makabayang damdamin, samantalang ang *The Rural Maid* ay kinikilala bilang isang romantikong tula. Ang kanyang mga sanaysay at tula ay itinuturing na natatangi dahil sa dingal, kawastuan, at kagandahan ng mga pangungusap.

Bukod sa pagtula, naging masigasig siyang mamamahayag. Naging patnugot siya ng ilang publikasyon, kabilang ang *Philippines Herald* at *Herald Mid-Week Magazine*. Higit sa lahat, siya ang naging patnugot ng *The Tribune* hanggang sa kanyang kamatayan noong 1936. Sa pamamagitan ng kanyang mga editoryal, nagbigay siya ng matatalim na puna at masusing komentaryo hinggil sa mga isyung panlipunan at pambansang suliranin sa panahon ng kolonyalismong Amerikano.

Nagturo si Maramag sa iba’t ibang institusyon at kabilang sa mga unang guro at manunulat na gumamit ng Ingles bilang midyum ng malikhaing pagsulat sa Pilipinas. Naging prinsipal o punong-guro siya ng Instituto de Manila (kalauna'y naging University of Manila). Ang kanyang mga akda ay nagpakita ng paglipat ng panitikang Pilipino mula sa tradisyong Kastila tungo sa panitikang Ingles.

Nagsilbi din siya sa pamahalaan bilang puno ng dibisyon ng paglalathala ng Kagawaran ng Katarungan. Sa kalaunan, nagsilbi siya bilang katuwang panteknikal para sa noo'y Pangulo ng Senado ng Pilipinas na si Manuel Quezon.

Namatay siya noong Oktubre 23, 1936 sa edad na 43. Naiwan niya ang mga tula, sanaysay, at editoryal na nakatala bilang bahagi ng maagang panitikang Ingles sa Pilipinas. Bilang pagpupugay sa kanyang nagawa sa panitikang Pilipino, itinayo ang isang panandang pangkasaysayan sa kanyang bayan sa Isabela.

## Mga sanggunian 
Kategorya:Mga manunulat mula sa Pilipinas
Kategorya:Mga guro
Kategorya:Mga patnugot
Kategorya:Mga makatang Pilipino
Isidro Marfori

Si ** Isidro Marfori ** ay isang sikat na nanunulat sa Pilipinas.

Siya ay napabantog dahil sa apat na aklat ng tula na kanyang naisulat: *Aromas de Ensueño* (1915); *Cadencias* (1917); *Bajo El Yugo* at *El Dolor de Amor* (1933).

Kategorya:Mga manunulat mula sa Pilipinas